jkorsvik/nowiki_second_scrape_merged huggingface dataset:
Epålett

En epålett (av fransk épaulette, egentlig «liten skulder»), også omtalt som skulderdistinksjon,  skulderklaff og annet, er en skulderpryd i form av en plate eller klaff på uniformer, gjerne med frynser. Epåletter ble særlig brukt som pynt og rangtegn på militære uniformer på 1800-tallet og siden på parade- og gallauniformer.


== Historikk, typer og bruk ==

		
		


== Referanser ==


== Se også ==
Aiguillette (skuldersnor)
Skulderklaff
Skulderhylse
Brandenburger, flettet skulderstropp på militær uniform


== Eksterne lenker ==
(en) Epaulettes – kategori av bilder, video eller lyd på Commons 
«DigitaltMuseum: Søk:  'epålett'». DigitaltMuseum. Besøkt 21. mai 2012.
Lang-Ree

Lang-Ree, eller Lang-Re, er en av gård i Stange kommune i Innlandet. Gårdens navn har samme opphav som navnet til hovedgården Ree (Stor-Ree). Størstedelen av den historiske gårdens areal tilhører Stor-Ree, som i løpet av 1960-tallet ble oppkjøpt av staten for kjøttproduksjon og landbruksforskning. Øvrige deler av den gamle storgården er fordelt mellom Lille-Ree og Lang-Ree. Lang-Ree er en mellomstor gård beliggende like vest for statsgården Stor-Ree og den privateide gården Lille-Ree. Lang-Ree gård har cirka 300 mål dyrket mark og like mye skog. Husmannsplassen «Holen» tilhører nabogården Nordre Rå, men småbruket/husmannsplassen tilhørte Lang-Ree inntil cirka 1980.


== Referanser ==


== Eksterne lenker ==
Norske gårdsnavn
Hautacam

Hautacam er et vintersportssted i Pyreneene. Det ligger i Hautes-Pyrénées-departementet i Occitanie-regionen. Vintersportsstasjonen ligger i en høyde av 1560 meter.


== Tour de France ==
Første gang en etappe av Tour de France gikk til Hautacam var i 1994. Etappen ble vunnet av Luc Leblanc.


=== Tour de France-etappevinnere ===


== Eksterne lenker ==
Offisielt nettsted 
(en) Hautacam – kategori av bilder, video eller lyd på Commons 
Stigningsdetaljer på www.climbbybike.com (en) 
Lourdes-Hautacam dans le Tour de France (fr)
Dance Hall at Louse Point

Dance Hall at Louse Point er et musikkalbum fra 1996 av de engelske musikerne John Parish og Polly Jean Harvey. Parish skrev og fremførte musikken mens Harvey skrev og sang tekstene. Paret hadde samarbeidet musikalsk i flere år før de lagde dette albumet sammen. Under oppveksten spilte Harvey saksofon, gitar og bidro med støttevokal for Parish' band Automatic Dlamini før hun startet sitt eget band i 1991. Parish bidro senere som medprodusent, gitarist, perkusjonist og keyboardist på Harveys album To Bring You My Love fra 1995 og skulle også bli en betydelig bidragsyter på albumet Is This Desire? fra 1998.


== Sporliste ==
Alle låtene er komponert av John Parish og PJ Harvey, unntatt hvor annet er notert.

«Girl» – 1:29
«Rope Bridge Crossing» – 5:10
«City of No Sun» – 2:14
«That Was My Veil» – 3:01
«Urn with Dead Flowers in a Drained Pool» – 3:03
«Civil War Correspondent» – 4:23
«Taut» – 3:15
«Un Cercle Autour du Soleil» – 5:07
«Heela» – 3:19
«Is That All There Is?» (Jerry Leiber, Mike Stoller) – 5:11
«Dance Hall at Louse Point» – 2:10
«Lost Fun Zone» – 1:27


== Eksterne lenker ==
(en) Dance Hall at Louse Point på Discogs 
(en) Dance Hall at Louse Point på MusicBrainz
Simon Mann

Simon Mann (født 26. juni 1952 i Aldershot i England) er en britisk-sørafrikansk sikkerhetsekspert, leiesoldat og tidligere offiser i den britiske hæren. Han har vært leder for sikkerhetsfirmaene Executive Outcomes og Sandline International.
Mann ble i 2008 utlevert fra Zimbabwe og dømt til over 34 års fengsel i Ekvatorial-Guinea – som skal sones i det beryktede Black Beach-fengselet – for sin rolle i et påstått forsøk på å avsette president Teodoro Obiang Nguema Mbasogo i 2004. Mann ble høsten 2009 løslatt fra Black Beach-fengselet ved benåding.


== Karrière ==
Mann var sønn av velhavende foreldre, gikk på Eton College og studerte ved Royal Military Academy Sandhurst. Han tjenestegjorde i Scots Guards og Special Air Service, og var stasjonert på Kypros, i Tyskland, Norge og Nord-Irland, før han sluttet som offiser i 1985. Han fortsatte imidlertid som reserveoffiser og tjenestegjorde i Gulfkrigen.
Fra 1985 arbeidet han innen datasikkerhet, men etter Golfkrigen ble han knyttet til oljeindustrien, og spilte en viktig rolle i etableringen av Sandline International, som i begynnelsen hovedsakelig var aktivt i Angola og Sierra Leone.


== Kuppforsøk i Ekvatorial-Guinea ==
7. mars 2004 ble Mann og 69 leiesoldater arrestert i Harare, etter at deres Boeing 727 ble stormet under en mellomlanding. Under landingen skulle de laste våpen. Mann hevdet at våpnene skulle brukes til å beskytte diamantgruver i Kongo. Han ble likevel dømt til syv års fengsel i Zimbabwe for å ha kjøpt våpen for å gjennomføre et statskupp i Ekvatorial-Guinea. Straffen ble senere redusert til fire år. Etter å ha sonet straffen ble Mann imidlertid utlevert til Ekvatorial-Guinea den 30. januar 2008. President Obiang uttalte at han ville benåde Mann dersom han tilstod alt og navnga alle bakmennene. Denne benådningen skjedde imidlertid ikke. I stedet ble Mann dømt til 34 år og fire måneders fengsel, som etter alt å dømme skal sones i Black Beach-fengselet, som er kjent for vanskjøtsel og mishandling av fanger. Ifølge Mann hadde Mark Thatcher og den britiske millionæren Eli Calil finansiert kuppforsøket, mens den libanesiskfødte opposisjonspolitikeren Severo Moto skulle overta makten i landet. Han hevdet også at Sør-Afrika og Spania hadde samtykket i kuppforsøket.


== Referanser ==


== Eksterne lenker ==
Her er leiesoldatens råd til Moland og French
Lannemezan

Lannemezan (oksitansk: Lanamesa) er en kommune i departementet Hautes-Pyrénées i regionen Occitanie sør i Frankrike.
Lannemezan er en gammel by beliggende nord for Pyreneene på Lannemezan-sletta (derav navnet) mellom Tarbes og Toulouse.


== Vennskapsbyer ==
 Tondela


== Befolkningsutvikling ==
Antall innbyggere i kommunen Lannemezan


== Referanser ==
Kommunedata fra INSEE


== Eksterne lenker ==
Offisielt nettsted 
(en) Lannemezan – kategori av bilder, video eller lyd på Commons 
Kommunedata INSEE
Lavelanet

Lavelanet (oksitansk: L'Avelhanetis) er en kommune i departementet Ariège i regionen Occitanie sør i Frankrike. Innbyggerne kalles lavelanetien(s) og lavelanetienne(s) (kvinner).


== Etymologi ==
Navnet «Lavelanet» kommer fra latin avellana, i betydningen «hasselnøtt» («noisette» på fransk).


== Kjente personer fra Lavelanet ==
Fabien Barthez, fotballspiller (keeper)


== Befolkningsutvikling ==
Antall innbyggere i kommunen Lavelanet


== Referanser ==


== Eksterne lenker ==
Offisielt nettsted 
(en) Lavelanet – kategori av bilder, video eller lyd på Commons 
Kommunedata INSEE
Is This Desire?

Is This Desire? er et album fra 1998 av den engelske sangeren PJ Harvey. Albumet ble spilt inn mellom april 1997 og april 1998 i Dorset og London og ble produsert av Flood, Head, Marius De Vries og Harvey selv. Til dette albumet fikk hun musikalsk hjelp av Rob Ellis, John Parish, Mick Harvey, Eric Drew Feldman, Joe Gore og Jeremy Hogg, og det markerte et steg bort fra hennes tidligere gitardrevne rock til et mer subtilt og rolig lydbilde basert på keyboard, bassgitar og elektroniske instrumenter.


== Sporliste ==
Alle sangene er skrevet av PJ Harvey, unntatt hvor annet er notert.

«Angelene» – 3:34
«The Sky Lit Up» – 1:52
«The Wind» – 4:01
«My Beautiful Leah» – 1:59
«A Perfect Day Elise» – 3:06
«Catherine» – 4:05
«Electric Light» – 3:04
«The Garden» – 4:12
«Joy» (Ellis, Harvey) – 3:40
«The River» – 4:52
«No Girl So Sweet» – 2:45
«Is This Desire?» – 3:25


== Singler og promovideoer ==
«A Perfect Day Elise»
«The Wind»
«Angelene»


== Personell ==
Produsert av Flood, Head, Marius De Vries og PJ Harvey
Arrangement: PJ Harvey, Rob Ellis («The Garden»), Mick Harvey («Angelene»)
Musikere: PJ Harvey, Mick Harvey, John Parish, Rob Ellis, Eric Drew Feldman, Jeremy Hogg, Joe Gore
Tilleggsmusikere: Terry Edwards (trompet på «The River») og Richard Hunt (fiolin på «No Girl So Sweet»)


== Eksterne lenker ==
(en) Is This Desire? på Discogs 
(en) Is This Desire? på MusicBrainz 
(en) Is This Desire? på Spotify 
(en) Is This Desire? på AllMusic
Embrun (Hautes-Alpes)

Embrun er en kommune i departementet Hautes-Alpes i regionen Provence-Alpes-Côte d'Azur sørøst i Frankrike. Embrun er største tettsted i kantonen med samme navn.
En innbygger fra Embrun kalles en Embrunais.


== Demografi ==
Dersom man regner Embrun og Baratier som ett tettsted kommer befolkningen opp i 6613 innbyggere ifølge siste folketelling fra 1999.


== Befolkningsutvikling ==
Antall innbyggere i kommunen Embrun (Hautes-Alpes)


== Referanser ==


== Eksterne lenker ==
Offisielt nettsted 
(en) Embrun – kategori av bilder, video eller lyd på Commons 
Kommunedata INSEE
Turistkontoret i l'Embrunais
Embrun en el Institut géographique national
Embrun en el Insee
Mike Mo Capaldi

Michael Capaldi (også kjent som Mike Mo Capaldi; født 1990 i Simi Valley, California) er en amerikansk profesjonell skateboarder.
Capaldi begynte å skate da han var åtte år gammel og er i dag sponset av Girl Skateboards, Lakai footwear, Matix clothing, Royal trucks, Mob grip, spitfire wheels, Bones swiss bearings, Diamond accessories, IG Boardshop og Skatelab.
Billy Marks

Billy Marks (født 29. september 1982 i Corona, California) er en amerikansk profesjonell skater. 
Billy er sponset av Toy Machine Skateboards, thunder trucks, spitfire wheels, Fallen Footwear & bones bearings.
I 2006 vant han Tampa Pro i Tampa, Florida med 360 flip boardslide ned railen.


== Referanser ==
Nick Dompierre

Nick Dompierre (født 29. juli 1986) er en profesjonell skater som står goofy.
Han ble proff på byndelsen av 2007 og fikk 4.-plass på Tampa Pro 2007 og 10. på X Games i Los Angeles.


== Sponsor ==
Nick er sponset av Real, Spitfire, Thunder, Volcom, Solstice Skateshop, No Problemo, Adio, Roughneck Hardware, and Red Bull.


== Referanser ==
Frédéric Kanouté

Frédéric Oumar Kanouté (født 2. september 1977 i Sainte-Foy-lès-Lyon, nær Lyon) er en tidligere franskfødt malisk fotballspiller, som har spilt for en rekke større klubber i UEFA. 2. februar 2008 ble Kanouté kåret til Årets fotballspiller i Afrika.


== Karriere ==
Kanouté begynte karrieren i  Olympique lyonnais, der han startet som læregutt i 1997. Han debuterte i en Intertoto-cupkamp mot Odra Wodzisław.
Kanouté gikk til den engelske klubben West Ham i 2000. Han spilte 84 ligakamper for London-klubben og scoret 29 mål. Han ble kjøpt av Tottenham Hotspur på slutten av 2002/03-sesongen.
Kanouté valgte å spille for Mali i stedet for Frankrike. I Afrikamesterskapet i 2004 scoret Kanouté 4 mål på 4 kamper, og bidro til at Mali gikk til semifinalen, der de tapte mot Marokko.
Kanouté opplevde blandet suksess i Tottenham, og ble solgt til Sevilla 17. august 2005 for €6,5m. Han kom inn som innbytter i pausen i UEFA-cupfinalen mot Middlesbrough og scoret i kampens 89.  minutt. Sevilla vant kampen 4-0. Kanouté ble i Sevilla i sju sesonger, og scoret totalt 138 mål på 285 kamper.
I 2012, etter en sesong preget av skader, gikk veien videre til kinesisk fotball og Beijing Guoan, hvor han tilbragte sin siste sesong som profesjonell fotballspiller.


== Referanser ==


== Eksterne lenker ==
(en) Frédéric Kanouté – FIFA 
(en) Frédéric Kanouté – UEFA 
(en) Frédéric Kanouté – Transfermarkt 
(en) Frédéric Kanouté – national-football-teams.com 
(en) Frédéric Kanouté – WorldFootball.net 
(en) Frédéric Kanouté – Soccerbase.com 
(en) Frédéric Kanouté – FootballDatabase.eu 
(en) Frédéric Kanouté – Soccerway 
(tr) Frédéric Kanouté – Mackolik.com 
(en) Frédéric Kanouté – FBref
Northrop X-21

Northrop X-21 var et tomotors jetdrevet eksperimentfly bygd av Northrop Corporation for USAs flyvåpen USAF.


== Historie ==


=== Bakgrunn ===
Laminær strømnings-kontroll er en teknologi som reduserer luftmotstanden over vingene, og dermed også redusererer drivstofforbruket og øker rekkevidden. Hvis 80% av vingearealet har laminær strømning (i stedet for turbulent strømning) kan luftmotstanden reduseres med 25%. For å oppnå dette har vingeoverflaten massevis av små sprekker som ved hjelp av en pumpe suger vekk en del av det turbulente grensesjiktet mellom vingen og den hurtigstrømmende luften.


=== X-21 ===
For å utforske dette konseptet foreslo USAs flyvåpen å bygge om 2 utrangerte Douglas WB-66D «Destroyer» lette bombefly. Dette ble gjort for å redusere kostnadene og konstruksjonstiden, og for å øke sikkerheten. Northrop fikk i oppdrag av flyvåpenet (med finansielle bidrag fra FAA – Federal Aviation Administration) å modifisere flyene med nye perforerte vinger. De 2 flyene fikk betegnelse X-21A og X-21B. Flyene gjennomførte 38 flyvninger der de oppnådde over 95% laminær strømning over vingene.
Begge X-21 er bevart, og står utstilt ved Edwards Air Force Base i California.


== Formål ==

X-21 var designet for å utforske om laminærstrømnings-kontroll over vingene kunne brukes på et større fly. Teoretiske modeller og vindtunnel-tester utført av Northrop indikerte at dette konseptet ville redusere luftmotstanden betraktelig. Etter at X-21 hadde demonstrert at det oppnådde 75% laminær strømning over vingene, ble flyet brukt for å undersøke hvilken effekt værfenomener, smuss og ispartikler hadde. Det viste seg at systemet krevde mye rengjøring og vedlikehold for at det skulle fungere.


== Design ==
De to X-21 var sterkt modifiserte Douglas WB-66D lette bombefly. De ble utstyrt med nye vinger, og motorene ble flyttet til bakre del av flykroppen for ikke å forstyrre luftstrømningene rundt vingene. Vingene hadde mange smale spalter langs alle vingeflatene. Disse var koblet sammen med et sugesystem som evakuerte den oppsugde luften gjennom et rør i halepartiet. For å hindre forstyrrende turbulens langs vingefestene ble det bygd en pukkel oppå flykroppen.


== Spesifikasjoner ==

Dimensjoner

Mannskap: 5
Lengde: 22,9 m
Høyde: 7,7 m
Vingespenn: 28,5 m
Vingeareal: 116,1 m²
Vekt (tom): 20 783 kg
Maks. startvekt: 37 600 kg
Rekkevidde: 7 700 kmYtelse

Motor: 2 stk. General Electric J79-GE-13 turbojet, 4 263 kg skyvekraft hver
Toppfart: 900 km/t
Maks operasjonshøyde: 13 000 m (42 500 fot


== Kilder ==
NASA – American X-vehicles, An Inventory—X-1 to X-50 (side 28) Utgitt 2003 (pdf) Besøkt 20. mars 2015
GlobalSecurity.org – X-21 Laminar Flow Control Besøkt 20. mars 2015


== Eksterne lenker ==
Northrop X-21A
Michael Ritchie

Michael Brunswick Ritchie (1938–2001) var en amerikansk filmregissør kjent for filmer som Utforkjøreren, Bjørnegjengen, Fletch og Den utvalgte.


== Biografi ==
Ritchie regidebuterte i 1952 på en episode av TV-serien Omnibus. Etter 17 år med fjernsyn regisserte han filmen Utforkjøreren (1969) som hadde Robert Redford og Gene Hackman i hovedrollene. Deretter fulgte filmer som blant annet The Candidate (1972), Bjørnegjengen (1976) og Dødens farvann (1980). Sitt store gjennombrudd fikk han i 1985 med krimkomedien Fletch og dens oppfølger Fletch lever, fra 1989 (begge med Chevy Chase i hovedrollen). Omtrent på samme tid kom eventyrkomedien Den utvalgte, med Eddie Murphy i hovedrollen. Han hadde mindre suksess på 1990-tallet. Familiefilmen A Simple Wish (1997) ble hans siste spillefilm. I 1999 hadde han regi på to episoder av den tv-serien Beggars and Choosers, som ble hans siste regioppdrag for fjernsyn.
Han var produsent for The Bad News Bears Go to Japan, som var den tredje filmen om Bjørnegjengen.
I 1994 vant han en DGA Award ved Directors Guild of America for TV-filmen The Positively True Adventures of the Alleged Texas Cheerleader-Murdering Mom (1993). Han ble nominert til en Emmy for samme film.
Ritchie døde av prostatakreft i 2001 (62 år). Han var gift og hadde fem barn.


== Filmografi ==


== Referanser ==


== Eksterne lenker ==
(en) Michael Ritchie på Internet Movie Database 
(sv) Michael Ritchie i Svensk Filmdatabas 
(da) Michael Ritchie på Filmdatabasen 
(da) Michael Ritchie på Scope 
(fr) Michael Ritchie på Allociné 
(en) Michael Ritchie på AllMovie 
(en) Michael Ritchie hos Turner Classic Movies 
(en) Michael Ritchie hos The Movie Database
Darryl Strawberry

Darryl Eugene Strawberry (født 12. mars 1962) er en tidligere baseballspiller i Major League Baseball, en av de største profilene i sin tid, og kjent for en rekke kontroversielle hendelser utenfor baseballbanen.
Gjennom sin 17 år lange karriere på 1980- og 1990-tallet, var han kjent som en av de største sluggerne innenfor baseballsporten, men også for glimrende spill, samt et rekke utvisninger. Strawberry var i 1986 med på å vinne «World Series» med New York Mets, i tillegg til tre «World Series» med New York Yankees i årene 1996, 1998 og 1999. Han var en populær spiller, og ble i årene 1984–1991 stemt inn på «All-Star Game». I begynnelsen av 1995 ble han utestengt i 75 dager for bruk av kokain.


== Referanser ==


== Eksterne lenker ==
(en) Darryl Strawberry – mlb.com 
(en) Darryl Strawberry – Baseball-Reference.com (Major League) 
(en) Darryl Strawberry – Baseball-Reference.com (Minor League) 
(en) Darryl Strawberry – ESPN (MLB) 
(en) Darryl Strawberry – fangraphs.com 
Darryl Strawberry's offisielle webside
The Straw Stirs – Tom Watson
Strawberry's Field Forever – en hyllest til Darryl Strawberry
Richard Mulligan

Richard Mulligan (1932–2000) var en amerikansk skuespiller kjent fra tv-serier som Forviklingar og Empty Nest. Han befattet seg mest med komiske roller.
Han medvirket i drøyt 80 film- og tv-produksjoner i løpet av karrieren.


== Biografi ==
Mulligan ble født i Bronx, New York og er yngre bror til regissør Robert Mulligan. Han studerte på Columbia University før han startet sin skuespillerkarriere. 
Han scenedebuterte i 1960 på Broadway i stykket All the Way Home. Han filmdebuterte i Usynlig grense (1964) og hadde siden større roller i filmer som blant annet Little Big Man (1970), Buss med kluss (1976), S.O.B. (1981), På sporet av den rosa panteren (1982), Meatballs Part II (1984) og Fullt kaos (1986), som var hans siste filmrolle. 
Mulligan tv-debuterte i 1962 i en episode av Forsvarsadvokatene. Fra 1966 til 1967 hadde han en fast rolle i komiserien  The Hero. Han fikk sitt store gjennombrudd på slutten av 1970-tallet i rollen som Burt Campbell i komiserien Forviklingar (1977–1981). I 1988 fremstilte han politikeren William H. Seward i miniserien Lincoln. Fra 1988 til 1995 hadde han hovedrollen som Dr. Harry Weston i serien Empty Nest (som sprang ut av serien Pantertanter). Han hadde også gjesteopptredener i kjente TV-serier som blant annet The Doctors (1964), Kruttrøyk (1967), Mannix (1967), I Dream of Jeannie (1969), Bonanza (2 episoder, 1971), Huset på prærien (1976), Charlie's Angels (1976), The Love Boat (2 episoder, 1977–1978), The Twilight Zone (2 episoder, 1985–1986) og Nurses (4 episoder, 1991–1993). Han har også spilt i tv-filmer, deriblant hovedrollen i Guess Who's Coming for Christmas? (1990). 


== Privatliv ==
Mulligan var gift fire ganger og skilte seg fra sin fjerde kone i 1993. Han hadde en sønn, James, med sin første kone.
Han døde av tarmkreft i 2000, 67 år.


== Priser og utmerkelser ==
Mulligan vant Emmy-prisen to ganger, første gang i 1980 for Forviklingar, og andre gang i 1989 for Empty Nest. Sistnevnte serie innbrakte ham også Golden Globe.
I 1993 ble han hedret med en stjerne på Hollywood Walk of Fame.


== Filmografi ==


== Referanser ==


== Eksterne lenker ==
(en) Richard Mulligan på Internet Movie Database 
(sv) Richard Mulligan i Svensk Filmdatabas 
(da) Richard Mulligan på Filmdatabasen 
(en) Richard Mulligan hos The Movie Database 
(en) Richard Mulligan hos Internet Broadway Database 
(en) Richard Mulligan hos Behind The Voice Actors
Vanja Stambolova

Vanja Stambolova (bulgarsk: Ваня Стамболова) (født 28. november 1983 i Varna) er en bulgarsk friidrettsutøver. Hun konkurrerer på 400 meter og 400 meter hekk. Sesongen 2006 er så langt hennes beste, med to gullmedaljer på 400 meter fra internasjonale mesterskap, fra VM innendørs og EM utendørs. I 2007 ble hun utestengt i to år etter å ha testet positiv på testosteron.


== Personlige rekorder ==
200 meter: 22.81 sekunder – Sofia
400 meter: 49.53 sekunder – Rieti
400 meter innendørs: 50.21 sekunder – Moskva
400 meter hekk innendørs: 54.55 sekunder – Sofia


== Referanser ==


== Eksterne lenker ==
(de) Vanja Stambolova – Munzinger Sportsarchiv 
(en) Vanja Stambolova – Olympedia 
(en) Vanja Stambolova – Sports-Reference (OL-resultater – arkivert) 
(en) Vanja Stambolova – World Athletics 
(en) Vanja Stambolova – Diamond League 
(en) Vanja Stambolova – Track and Field Statistics
Gundega Sproģe

Gundega Sproģe (født 12. desember 1972) er en tidligere latvisk tresteg- og lengdehopper. Hennes fremste prestasjon er niendeplass i VM i 1997. Hun konkurrerte også i OL i 1996, og under VM innendørs i 1997, men uten å komme til finalen. Sproģe har en personlig rekord på 14.76 meter, fra juni 1997 i Sheffield, som også er latvisk rekord. I 1999 ble hun utestengt for bruk av anabole steroider.


== Referanser ==


== Eksterne lenker ==
(en) Gundega Sproģe – Olympics.com 
(en) Gundega Sproģe – Olympic.org 
(en) Gundega Sproģe – Olympedia 
(en) Gundega Sproģe – Sports-Reference (OL-resultater – arkivert) 
(lv) Gundega Sproģe – Latvias olympiske komité 
(en) Gundega Sproģe – World Athletics 
(en) Gundega Sproģe – Track and Field Statistics
Duncan Spencer

Duncan Spencer (født 5. april 1972 i Nelson i Lancashire) er en tidligere engelsk cricketspiller. I 2001 ble han utestengt i 18 måneder for bruk av nandrolon


== Referanser ==


== Eksterne lenker ==
(en) Duncan Spencer – ESPNcricinfo.com 
Duncan Spencer Arkivert 28. februar 2007 hos Wayback Machine. fra «Cricket Archive»
Abyssinia, Henry

Abyssinia, Henry er en episode fra TV-serien M*A*S*H.


== Overblikk ==
Dette var siste episode i tredje sesong og sendt første gang 18. mars 1975. Episoden er en av TV-seriens klassikere, særlig for dens overraskende (og sørgelige) slutt. 
Leirsjef oberstløytnant Henry Blake får til slutt avskjed i nåde og blir beordret hjem. I en berømt scene i operasjonssalen på slutten av episoden blir det gjort kjent at hans transportfly er skutt ned over Japanhavet og Blake drept.
Det er Radar som leser opp meldingen om Blakes død;

I have a message. Lieutenant Colonel... Henry Blake's plane... was shot down... over the Sea of Japan. It spun in. There were no survivors.
Radar forlater så salen mens kameraet sakte panorerer over staben i operasjonssalen som fortsetter å arbeide i stillhet.
Innholdet i scenen ble ikke gjort kjent for staben på forhånd, inntil like før en skulle starte filmingen. 
Scenen skapte sterke reaksjoner blant seriens fans, og produsentene lot som et resultat av dette aldri mer en av skuespillerstaben miste livet så lenge serien gikk. I en reprise lot også CBS være å vise denne siste scenen. Den er imidlertid med på DVD-utgaven.
I etterkant av serien valgte McLean Stevenson og Wayne Rogers som spilte henholdsvis Blake og Trapper John McIntyre å forlate serien. Stevensons fratreden var kjent på forhånd og skrevet inn i serien, mens Rogers valgte å ikke fornye kontrakten etter at tredje sesong var spilt inn. Rogers spiller derfor selv ikke i episoden hvor han forlater serien, som er første episode i sesong fire; «Welcome to Korea». Endringene i staben markerte også en generell endring i serien, med nye skuespillere og endrede roller.


== Referanser ==


== Eksterne lenker ==
M*A*S*H episode guide fra TV Tome: Sesong 3
Langisjór

Langisjór (islandsk uttale langi-siour) er en innsjø på Island. Den ligger på det islandske høylandet, navnet betyr «langsjø» på norsk. Innsjøen er om lag 20 km lang, 2 km bred, med et areal på 26 km² og en dybde på opp til 75 meter. 
Innsjøen er langt fra folk like sørvest for Vatnajökull og ligger 670 meter over havet. Området har derimot vakker natur og miljøvernere er bekymret over regjeringen sine planer om å bygge en demning ved innsjøen. 


== Eksterne lenker ==
Bilder